اغار اعليك من كلبي والعيون
لذالك انه حاير وين اشيلك
وحكي ما اجيلك انه معذور
اغار اعليك مني وما اجيلك
دخيلك ربي من الموت ما صيح
من زعلك صحت ربي دخيلك
تتكلب علي بس ابد مابدلك
ابدلك بيش منو انته بديلك
تتباهه ابجمالك انته معذور
على الاجيال بيك اتباهه جيلك
عليل ابحبك انه وحيل مرتاح
لان الناس كمت اسميني عليلك
اذا مرات افكر اشتكي اعليك
اجيك اركض من روحي اشتكيلك
؟؟؟
مو احلاهم انته بس تخت بيك
همه احله بس محد حلالي
وحب من طرف واحد حبي وياك
وكل للناس بس حبك مثالي
ولحد الان بس انته اقتنع بيك
ولحد الان بس انته عله بالي
اذا يحجون ما اسمع اشيحجون
وذا تسكت اسمعك زينيا غالي
شرجي وتخنك الريه وشم بيك
وكل للريه يمعوده شمالي
وذا تاكل ابكلبي وما اخليك
احس امقصر ومدري اشجرالي
عليك ابجي وعلي تضحك وزكيك
وكول اشكد حنين اشكد بجالي
اكلك غالي وتغلس وحاجيك
وكللهم كلي انته حبيبي الغالي
احبك غير احبك غير اداريك
غير انته الذي بهذلي حالي
وما ترهم الي بس تفصال احس بيك
ومر تكتل وضوكك حلو اشمحلاك
اغمض اعيوني ومغمضه وتصد ليك
وفك عيني الغيرك انته الكاك
هله ابجيتك اصيح وانته ما جاي
وقشمر روحي كوه وشابك وياك
بدونك عنتي حته العيد مو عيد
ومن اشوفك جن العيد ملكاك
تسواني وتسوه الراح والجاي
وتسوه كلشي انته حتى اني تسواني
تعال ومر عليه حته لو رمضان
وشوفك عيد كبل العيد وافطر
حته صيامي يفرق عن الاسلام
حسب جيتك يجوز ايطول اشهر
تعال اشبيك أدخلك ابجنت الاشعار
وفرك احله فره بين الاسطر
والك حته السمه من تحن علكاع
تضل تبجي ومطر علكاع تمطر
تعال اشعطلك ماجيتني اشبيك
انا وبيتنه وشارعنه مطر نمطر
كل ساعه اطلع اسمع صوت عالباب
اثاري الباب ضل ابروحه يسطر
منقول